Sekolah Menengah Sains Alor Gajah

Sekolah Menengah Sains Alor Gajah ataua nama ringkasnya (SAGA), merupakan sebuah Sekolah Menengah Sains yang terletak di Sungai Udang Masjid Tanah, daerah Alor Gajah, Melaka.Bersebelahan dengan Sekolah Menengah Kebangsaan Sungai Udang

Majlis Penyerahan Pembinaan Projek Sekolah Menengah Sains Alor Gajah, Melaka telah disempurnakan oleh Ketua Setiausaha Kementerian Pendidikan Malaysia, YBhg. Dato' Indera Nik Nasarudin bin Mohd Zawawi pada 15 Mac 2023.

Sekolah Menengah Sains ini telah siap dibina pada bulan Jun 2023 dan masih beroperasi hingga kini.Jumlah murid yang terdapat pada sekolah ini ialah seramai 704 orang murid (sekadar tahun 2026).Sekolah Menengah Sains ini mengajar murid-murid tingkatan 1 hingga tingkatan 5.Bahasa antarabangsa yang boleh dipelajari di sini ialah Bahasa Cina (Komunikasi),Bahasa Jepun dan Bahasa Perancis.

Sejarah 
Sekolah ini telah dibina di atas tanah seluas 37 ekar. Sekolah ini boleh menampung seramai 376 orang murid lelaki dan 376 orang murid perempuan. Tarikh milikan tapak sekolah pada 6 Oktober 2017 melibatkan kos pembinaan sebanyak RM 58, 777, 989.21 oleh Syarikat Primudi Sdn Bhd dan telah siap sepenuhnya pada 28 Februari 2023. Tarikh tubuh sekolah adalah pada 21 Mac 2023.

Sekolah ini mula beroperasi sepenuhnya pada 8 Mei 2023 (Isnin). Seramai 16 orang guru dan 6 orang anggota kumpulan pelaksana (AKP) bertugas di sekolah ini. Anak-anak pertama seramai 76 orang murid lelaki dan 79 orang murid perempuan telah mendaftar pada 6 Jun 2023. Bilangan guru-guru yang berkhidmat di sekolah ini juga akan bertambah seiring dengan pertambahan bilangan murid-murid pada masa akan datang.

Pembinaan sekolah ini melibatkan 25 bilik darjah dan lain-lain kemudahan seperti :

I. Blok Pendidikan (Pentadbiran, Akademik, Makmal dan Bengkel).
II. Blok Dewan Serbaguna
III. Blok Kantin
IV. Blok Surau
V. Blok Asrama Lelaki dan Perempuan
VI. Blok Dewan Makan
VII. Kuaters Guru Kelas C dan D
VIII. Pondok Pengawal
IX. Garaj Bas
X. TNB Sub-Station

 Alamat 
Sekolah Menengah Sains Alor Gajah
Jalan Masjid Tanah/Sg Udang
Masjid Tanah
76300, Alor Gajah, 
Melaka,Malaysia
Telefon: 06-353 3548
E-mel: mea0103@moe.edu.my
E-mel Rasmi Pengetua: pengetua.saga@moe.gov.my

 Rujukan 

 Pautan luar 

 Facebook Sekolah Menengah Sains Alor Gajah

Alor Gajah
Alor Gajah
Melaka